
Előterjesztés
a Közgyűlés részére
Tisztelt Fővárosi Közgyűlés!
A jelenleg hatályos SZMSZ előírásai szerint a közbeszerzésekkel összefüggésben értékhatártól függően döntéshozatalra jogosult testület dönt, azaz a Fővárosi Közgyűlés, illetve a 6. sz. melléklet értelmében a Közbeszerzési Bizottság, valamint egyéb tényezőktől függően adott esetekben a főpolgármester a 7. sz. melléklet szerint.
Budapest Főváros Önkormányzata 2013. áprilisában elvégezte a fenntartásában lévő szociális intézmények energetikai rendszereinek átfogó felülvizsgálatát, mely azzal a megállapítással zárult, hogy jelentős megtakarítási potenciál van az intézmények hőenergetikai kiadásainak racionalizálásában, központosításában.
A koncepció szerint – melyet a T. Közgyűlés szintén jelen ülésén tárgyalt - Budapest Főváros Önkormányzata a fenntartásában lévő szociális intézmények hőenergia ellátásának racionalizálása érdekében egy energetikai szakcéget bízna meg, aki komplex energiaszolgáltatási tevékenységet végezne, beszerezné a földgázt, ellátná az intézmények hőellátó rendszerének üzemeltetését, karbantartását, korszerűsítését. A koncepció elfogadása eseténe ezen szakcég kiválasztása tárgyában közbeszerzési eljárás lefolytatása szükséges, mellyel kapcsolatos valamennyi döntést – különös tekintettel a T. Közgyűlés nyári ülésezési szünetére, valamint a közbeszerzési eljárás lefolytatásának jogszabályban foglalt időszükségletére - indokolt a Közbeszerzési Bizottság hatáskörébe utalni. Erre vonatkozóan elkészítettük a hatályos SZMSZ módosításának tervezetét, mely az 1. számú mellékletben került csatolásra.
Kérem a T. Közgyűlést, hogy az előterjesztést megtárgyalni és a mellékelt határozati javaslatot elfogadni szíveskedjen. 

Döntési javaslat
megalkotja a …/2013. (…) önkormányzati rendeletét a Fővárosi Önkormányzat Szervezeti és Működési Szabályzatáról szóló 11/2013. (III. 18.) Főv. Kgy. rendelet módosításáról az 1. számú melléklet szerinti tartalommal.
Döntéshozatal módja: a rendelet megalkotásához minősített szavazattöbbség szükséges.

